Tancred Ibsen jr.

Tancred Ibsen jr. (født 6. juli 1921 i Christiania, død 11. februar 2015 samme sted) var en norsk diplomat.

Liv og virke
 Bakgrunn 
Ibsen var sønn av regissøren Tancred Ibsen og skuespilleren Lillebil Ibsen, barnebarn av statsminister Sigurd Ibsen og oldebarn av både Henrik Ibsen og Bjørnstjerne Bjørnson.

Etter examen artium fra Oslo handelsgymnasium i 1939 ble han cand.oecon. i 1943 og cand.jur. i 1946.

 Tidlig karriere 
I 1945 jobbet han for Registreringsdirektoratet med registrering av bankinnskudd og verdipapirer i forbindelse med en sanering av pengevesenet.Registreringsdirektoratet  (1945–1952). Året etter var han forflyttet til Kirkedepartementet.Ibsen, Tancred i Hvem er Hvem, 1973. 
 Utenrikstjenesten
Fra 1947 jobbet han for Utenriksdepartementet (UD), stasjonert ved Kairolegasjonen som sekretær i 1948, visekonsul i New York i 1950, sekretær i UD fra 1952, og ambassaderåd ved Organisasjonen for økonomisk samarbeid og utvikling (OEEC) i Paris fra 1956. Fra 1960 var han medlem av sekretariatet til European Free Trade Association (EFTA), samtidig som han i 1960 ble utnevnt til byråsjef i UD. I 1962 ble han ambassaderåd ved delegasjonen til EF i Brussel, i 1963 Norges faste delegat i Genève, og efter å ha kommet tilbake til Norge i 1965, underdirektør i departementet. 
Ambassadør
Han ble siden utnevnt til Norges ambassadør i Ungarn i 1968, Egypt i 1973, Kina i 1979, India i 1982 (med sideakkreditering til Maldivene, Nepal og Sri Lanka) og Hellas i 1986, og gikk av med pensjon 1989.Dagens navn i Aftenposten, 6. juli 1991. Han ble utnevnt til kommandør av St. Olavs Orden i 1972.

 Familie 
Han giftet seg i 1945 med Liv Ellinor Brandstrup (født 1922). Han og kona Ellinor var så sent som i 2006 tilbake ved legasjonen i Kairo for å overvære dronning Sonja avduke Nina Sundbyes byste av Henrik Ibsen.Bodil Stein, Dronning Sonja henrykt over Egypt-besøket i NTB-tekst, 29. oktober 2006.Arnhild Skre, Dette ville oldefar ha likt i Aftenposten, 25. oktober 2006

 Referanser 

Kategori:Norges ambassadører til Egypt
Kategori:Norges ambassadører til Hellas
Kategori:Norges ambassadører til India
Kategori:Norges ambassadører til Kina (Folkerepublikken)
Kategori:Norges ambassadører til Maldivene
Kategori:Norges ambassadører til Nepal
Kategori:Norges ambassadører til Sri Lanka
Kategori:Norges ambassadører til Ungarn
Kategori:Kommandører av St. Olavs Orden
Kategori:Henrik Ibsens familie
Kategori:Norske jurister
Kategori:Personer fra Oslo